12 Safta-nominasies vir Deon Opperman se ‘Donkerland’  Deon Opperman. Foto: Skermskoot uit video. Die uitblinkers in die Suid-Afrikaanse film- en televisiebedryf word jaarliks met ŉ Suid-Afrikaanse film- en televisietoekenning (Safta) bekroon en die Afrikaanse televisiedrama Donkerland het 12 benoemings ontvang. Donkerland is onder andere benoem in die kategorie beste TV-drama, beste kinematografie en beste aktrise in ŉ hoofrol in ŉ TV-drama (Jenna Dunster). Die drama Swartwater is in agt kategorieë benoem. Sepies soos Binnelanders en 7de Laan het ook ŉ hele paar nominasies ingeryg terwyl Jou Show met Emo vir beste geselsprogram genomineer is. Die fliek Faan se Trein het altesaam 12 nominasies ontvang. Die wenners word op 20 en 22 Maart aangekondig. Sien die volledige lys van benoemings hier.